На основу члана 13. став 17. Закона о железници („Службени гласник РСˮ, број 41/18) и члана 42. став 1. Закона о Влади („Службени гласник РСˮ, бр. 55/05, 71/05 - исправка, 101/07, 65/08, 16/11, 68/12 - УС, 72/12, 7/14 - УС, 44/14 и 30/18 – др. закон),

Влада доноси

УРЕДБУ

О ИЗМЕНИ УРЕДБЕ О ПОЈЕДИНОСТИМА ПОСТУПКА И КРИТЕРИЈУМИМА КОЈИ СЕ ПРИМЕЊУЈУ ЗА ПРИСТУП УСЛУГАМА КОЈЕ СЕ ПРУЖАЈУ У УСЛУЖНИМ ОБЈЕКТИМА

Члан 1.

У Уредби o појединостима поступка и критеријумима који се примењују за приступ услугама које се пружају у услужним објектима („Службени гласник РС”, број 57/19), у члану 12. став 2. речи: „Дирекција доноси одлуку” замењују се речима: „Дирекција процењује утицај и оправданост одлуке оператора услужног објекта”.

Члан 2.

Управљач инфраструктуре дужан је  да после спроведених консултација са Дирекцијом, подносиоцима захтева, железничким превозницима, операторима услужних објеката и другим заинтересованим странама, у року од осам месеци од дана ступања на снагу ове уредбе, припреми  модел који оператори услужног објекта могу користити за достављање информација о услужном објекту.

Модел из става 1. овог члана објављује се на интернет страници управљача инфраструктуре и по потреби ће се ревидирати и ажурирати.

Члан 3.

Ова уредба ступа на снагу осмог дана од дана објављивања у „Службеном гласнику

Републике Србијеˮ.

05 Број: 110-1243/2020

У Београду, 13. фебруара 2020. године

В Л А Д А

ПРЕДСЕДНИК

Ана Брнабић,с.р.